बिजली कंपनी की छापामार टीम ने बनाए 16 केस
किशोरी से दुष्कर्म के आरोपी को 10 साल कैद
आरोपी पर कोर्ट ने 14 हजार अर्थदंड भी लगाया
भास्कर संवाददाता | सागर
किशोरी का अपहरण कर दुष्कर्म करने के दो साल पुराने मामले में तृतीय अपर सत्र न्यायाधीश राजर्षि श्रीवास्तव ने आरोपी को 10 साल के सश्रम कारावास तथा 14 हजार रुपए अर्थदंड की सजा सुनाई है।
अपर लोक अभियोजक उमेश पांडे ने बताया कि कैंट क्षेत्र निवासी महिला ने 23 मार्च 2015 को सुबह 7 बजे कैंट थाने में अपनी बेटी की गुमशुदगी की रिपोर्ट दर्ज कराई थी। महिला ने रिपोर्ट में कहा था कि उसकी 16 वर्षीय बेटी बिना बताए कहीं चली गई है। पुलिस ने गुमशुदगी दर्ज कर किशोरी की तलाश की। विवेचना के दौरान पुलिस को किशोरी के रहली के महेंद्रा गांव में होने की सूचना मिली। पुलिस ने यहां से किशोरी को बरामद किया। किशोरी ने बयान में बताया कि रहली के बमूरा गांव निवासी आरोपी राकेश अहिरवार उसे बहला फुसलाकर भगा ले गया था। आरोपी ने रहली के महेंद्रा गांव में रखकर उससे जबरन दुष्कर्म किया। पुलिस ने आरोपी के खिलाफ मामला दर्ज कर कोर्ट में चालान पेश किया। कोर्ट ने विचारण के बाद प्रकरण की परिस्थितियों व अपराध की प्रकृति को देखते हुए आरोपी को दोषी माना। कोर्ट ने आरोपी को 363 में 3 साल का सश्रम कारावास व 2 हजार अर्थदंड, धारा 366 में 5 साल का सश्रम कारावास व 2 हजार अर्थदंड, धारा 376 (2) (आई) व 376 (2) (एन) में 10-10 साल का सश्रम कारावास तथा 5-5 हजार रुपए अर्थदंड की सजा सुनाई। अर्थदंड की राशि अदा करने पर 14 हजार रुपए प्रतिकर के रूप में देने में पीड़ित किशोरी को दिए जाने के आदेश दिए।
सागर | मध्यप्रदेश पूर्व क्षेत्र बिजली कंपनी की टीम ने शहर के चार इलाकों में सर्चिंग अभियान चलाकर 16 उपभोक्ताओं पर बिजली चोरी के केस बनाए हैं। इन कनेक्शनों में चोरी की गई बिजली का आंकलन किया जा रहा है। इसके बाद बिल जारी किया जाएगा। सूत्रों के अनुसार कंपनी के चार छापामार दलों ने सोमवार को धर्मश्री, सदर, भगवानगंज और तिलकगंज में बिजली कनेक्शनों की जांच की। इस दौरान सदर 13 मुहाल सहित इस इलाके में पांच उपभोक्ताओं पर बिजली चोरी के केस बनाए गए। इसके अलावा धर्मश्री, भगवानगंज और तिलकगंज इलाके में भी कुल 11 उपभोक्ताओं पर बिजली चोरी के मामले बनाए गए हैं। सूत्रों के अनुसार ज्यादातर मामले मीटर से छेड़छाड़ के पाए गए हैं। इन कनेक्शनों में चोरी की गई बिजली का एसेसमेंट किया जा रहा है। इसके बाद उपभोक्ताओं को बिल जारी किए जाएंगे।
hin_Deva hin_Deva hin_Deva bho_Deva hin_Deva hin_Deva hin_Deva